Suvestinė redakcija nuo 2008-02-22 iki 2009-06-30

Įsakymas paskelbtas: Žin. 2003, Nr. 112-5053, i. k. 1032055ISAK000V-298

VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S

DĖL ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS PAŽYMŲ IŠDAVIMO TAISYKLIŲ BEI FR0319, FR0320 IR FR0321 FORMŲ PATVIRTINIMO

2003 m. lapkričio 18 d. Nr. V-298

Vilnius

Vadovaudamasi Lietuvos Respublikos mokesčių administravimo įstatymu (Žin., 1995, Nr. 61-1525), Valstybinės mokesčių inspekcijos prie Finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2001, Nr. 85-2991; 2002, Nr. 20-786), 18.11 punktu ir siekdama gerinti mokesčių mokėtojų aptarnavimą:

1. Tvirtinu pridedamas:

1.1. Atsiskaitymo su valstybės, savivaldybių biudžetais ir valstybės pinigų fondais pažymų išdavimo taisykles (toliau – Taisyklės).

1.2. Prašymo išduoti atsiskaitymo su valstybės, savivaldybių biudžetais ir valstybės pinigų fondais pažymą FR0319 formą (toliau – FR0319 forma).

1.3. Atsiskaitymo su valstybės, savivaldybių biudžetais ir valstybės pinigų fondais pažymos FR0320 formą (toliau – FR0320 forma).

1.4. Nepakankamo atsiskaitymo su valstybės, savivaldybių biudžetais ir valstybės pinigų fondais, pažymos FR0321 formą bei jos priedą (toliau – FR0321 forma).

2. Įsakau:

2.1. Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) ir apskričių valstybinių mokesčių inspekcijų (toliau – AVMI) darbuotojams, vykdantiems su Taisyklių nuostatomis susijusias funkcijas, vadovautis šiomis Taisyklėmis ir užtikrinti, kad būtų naudojamos FR0319 forma, FR0320 forma, FR0321 forma ir jos priedas.

2.2. VMI prie FM Duomenų valdymo skyriui VMI prie FM viršininko 1999 m. rugpjūčio 26 d. įsakymu Nr. 165 „Dėl Dokumentų formų registro“ nustatyta tvarka FR0319 formą, FR0320 formą ir FR0321 formą įtraukti į Dokumentų formų registrą.

2.3. VMI prie FM Informacinių sistemų plėtros skyriui užtikrinti, kad ne vėliau kaip per 4 mėnesius nuo mokestinių prievolių formavimo taisyklių ar algoritmų patvirtinimo būtų parengta minėtų Pažymų išdavimo programinė įranga.

2.4. Atitinkamas veiklos sritis kuruojantiems VMI prie FM viršininko pavaduotojams ir AVMI viršininkams kontroliuoti šio įsakymo vykdymą.

VIRŠININKĖ	VIOLETA LATVIENĖ

PATVIRTINTA

Valstybinės mokesčių

inspekcijos prie Lietuvos

Respublikos finansų

ministerijos viršininko

2003 m. lapkričio 18 d.

įsakymu Nr. V-298

(Valstybinės mokesčių

inspekcijos prie Lietuvos

Respublikos finansų

ministerijos viršininko

2005 m. liepos 1 d. įsakymo

Nr. VA-57 redakcija)

ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS

PINIGŲ FONDAIS PAŽYMŲ IŠDAVIMO TAISYKLĖS

I. BENDROSIOS NUOSTATOS

1. Šios Atsiskaitymo su valstybės, savivaldybių biudžetais ir valstybės pinigų fondais pažymų išdavimo taisyklės (toliau – taisyklės) nustato prašymų išduoti atsiskaitymo su valstybės, savivaldybių biudžetais ir valstybės pinigų fondais pažymas (toliau – pažyma) priėmimo ir registravimo, pažymų parengimo ir išdavimo mokesčių mokėtojams, įstaigoms, institucijoms ir organizacijoms (toliau – institucijos) ir jų formų užpildymo tvarką.

2. Šios taisyklės parengtos vadovaujantis Lietuvos Respublikos mokesčių administravimo įstatymu (Žin., 2004, Nr. 63-2243) ir kitais norminiais teisės aktais, nustatančiais mokesčių apskaičiavimo, sumokėjimo bei licencijų išdavimo tvarką.

3. Taisyklėse vartojami sutrumpinimai:

AVMI – apskrities valstybinė mokesčių inspekcija,

MMR – mokesčių mokėtojų registras,

MAĮ – Lietuvos Respublikos mokesčių administravimo įstatymas,

VMI prie FM – Valstybinė mokesčių inspekcija prie Lietuvos Respublikos finansų ministerijos.

Punkto pakeitimai:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

II. PRAŠYMŲ PRIĖMIMAS IR REGISTRAVIMAS

4. Teisės aktuose, reglamentuojančiuose licencijų išdavimo, dalyvavimo konkursuose (kuriuose reikalaujama pažymos) ir pan. sąlygas, mokesčių mokėtojui nustatyta prievolė pateikti institucijoms AVMI išduotą pažymą, taip pat institucijų teisė gauti AVMI pažymas. Mokesčių mokėtojai ir institucijos dėl pažymos išdavimo turi kreiptis į tą AVMI, kurioje mokesčių mokėtojai įregistruoti MMR.

5. Mokesčių mokėtojai, norintys gauti pažymas, AVMI turi pateikti užpildytą prašymo išduoti atsiskaitymo su valstybės, savivaldybių biudžetais ir valstybės pinigų fondais pažymą FR0319 formą (toliau – prašymas). Jeigu teisės aktuose, reglamentuojančiuose licencijų išdavimą, dalyvavimą konkursuose yra numatyta, kad dėl pažymos išdavimo į AVMI turi kreiptis institucija, tai tokiais atvejais institucijos AVMI turi pateikti laisvos formos prašymą išduoti pažymą, ar prašymo FR0319 formą, kurią gali pateikti elektroniniu būdu (šiais atvejais mokesčių mokėtojas neturi kreiptis į AVMI dėl pažymos išdavimo). Prašyme turi būti tokie rekvizitai:

5.1. mokesčių mokėtojo pavadinimas, identifikacinis numeris (kodas), adresas, telefono, fakso numeris, elektroninio pašto adresas;

5.2. AVMI teritorinio skyriaus, kuriam pateikiamas prašymas, pavadinimas;

5.3. prašymo data;

5.4. institucijos, kuriai reikia pateikti pažymą, pavadinimas;

5.5. pažymos išdavimo tikslas (pvz., dėl licencijos gavimo, dėl dalyvavimo konkurse ir pan.);

5.6. vadovo (savininko) ar jo įgalioto asmens parašai (išskyrus prašymus, pateiktus elektroniniu paštu);

5.7. papildomi rekvizitai ir kiti reikalingi duomenys.

6. AVMI gauti mokesčių mokėtojų ir institucijų prašymai (pateikti tiesiogiai AVMI darbuotojui, atsiųsti klasikiniu ar AVMI nurodytu elektroniniu paštu, faksu, elektroniniu būdu) turi būti registruojami AVMI viršininko nustatyta tvarka.

Punkto pakeitimai:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

7. Prašymo gavimo data laikoma ta data, kurią AVMI darbuotojas pažymi prašymo viršutinės paraštės dešiniajame kampe ir pasirašo (ar uždeda vardinį spaudą). Elektroniniu paštu, faksu pateiktų prašymų gavimo data nustatoma programinėmis priemonėmis.

III. PAŽYMŲ PARENGIMAS

8. Visa reikalinga informacija, išduodant pažymą, pateikiama Atsiskaitymo su valstybės, savivaldybių biudžetais ir valstybės pinigų fondais pažymos duomenų lapo FR1013 formoje, patvirtintoje Valstybinės mokesčių inspekcijos prie Lietuvos Respublikos finansų ministerijos viršininko 2006 m. liepos 17 d. įsakymu Nr. VA-66 (toliau – duomenų lapas).

Punkto pakeitimai:

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

9. AVMI aptarnavimo padalinio darbuotojas, gavęs įregistruotą prašymą, turi patikrinti, ar nurodyti duomenys (mokesčių mokėtojo pavadinimas, identifikacinis numeris (kodas), adresas, filialai ir pan.) sutampa su MMR duomenimis, užpildyti duomenų lapo antraštę ir jame pažymėti tuos AVMI skyrius (padalinius), kurie turi pateikti duomenis pažymai parengti. Žymos daromos langeliuose, esančiuose virš AVMI padalinių pavadinimų. Duomenų lapas pateikiamas tik tiems AVMI padaliniams, kurie jame pažymėti. Duomenų lapas AVMI skyriams (padaliniams) gali būti pateikiamas ir elektroniniu būdu, pagal AVMI viršininko nustatytą pateikimo skyriams eiliškumą bei pildymo terminus.

10. Jeigu mokesčių mokėtojas įstatymų nustatyta tvarka moka mokesčius į kitų AVMI biudžeto pajamų surenkamąsias sąskaitas, tai duomenų lapą gavęs AVMI mokesčių apskaitos padalinys ne vėliau kaip kitą darbo dieną turi elektroniniu paštu pateikti duomenų lapą tai AVMI, kurios teritorijoje yra mokesčių mokėtojo padaliniai, kartu nurodant informacijos pateikimo datą. AVMI šių taisyklių nustatyta tvarka turi užpildyti duomenų lapą ir per 3 darbo dienas nuo duomenų lapo gavimo dienos grąžinti jį pateikusiai AVMI. Jeigu nustatoma, kad mokesčių mokėtojas kitose AVMI turi mokesčių permoką (skirtumą), tai ji turi būti užskaitoma mokesčių mokėtojo mokestinei nepriemokai padengti vadovaujantis Mokesčių mokėtojo sumokėtų sumų įskaitymo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 20 d. įsakymu Nr. VA-193 (Žin., 2005, Nr. 1-10).

101. AVMI Mokesčių apskaitos padalinys, gavęs duomenų lapą, turi elektroniniu paštu išsiųsti AVMI Akcizų administravimo padaliniui paklausimą dėl atitinkamo mokesčių mokėtojo už dešimtadienius mokėtinų akcizų sumų. AVMI Akcizų administravimo padalinys pagal Akcizų informacinės sistemos (toliau – AIS) Judėjimo apskaitos posistemėje esančius duomenis, turi nustatyti atitinkamo mokesčių mokėtojo už einamojo mėnesio dešimtadienius mokėtinas akcizų sumas, užpildyti pranešimą apie akcizų dešimtadienius mokėtiną sumą (taisyklių priedas; toliau – pranešimas) ir pateikti jį AVMI Mokesčių apskaitos padaliniui.

AVMI Mokesčių apskaitos padalinys, vadovaudamasis Mokesčių mokėtojų skolingumo nustatymo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2005 m. rugsėjo 16 d. įsakymu Nr. VA-67 „Dėl Mokesčių mokėtojų skolingumo nustatymo taisyklių patvirtinimo“ (Žin., 2005, Nr. 114-4185), nuostatomis turi užpildyti Mokestinių prievolių įvykdymo būklės lapą (nevertinant už dešimtadienius mokėtinų akcizų sumų). Tuomet, atsižvelgęs į iš AVMI Akcizų administravimo padalinio gautame pranešime nurodytą bendrą už dešimtadienius mokėtiną akcizų sumą, turi įvertinti galutinį mokesčių mokėtojo skolingumą ir informaciją apie mokesčių mokėtojo mokestinę nepriemoką pažymėti duomenų lape.

Papildyta punktu:

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

11. AVMI nepriemokų išieškojimo padalinys duomenų lape turi nurodyti:

11.1. ar mokesčių mokėtojas turi bankrutuojančios įmonės statusą;

11.2. ar mokesčių mokėtojui yra iškelta restruktūrizavimo byla.

12. AVMI apeliacijų ir/ar pažeidimų vertinimo padalinys duomenų lape turi nurodyti:

12.1. ar vyksta mokestiniai ginčai dėl sprendimo dėl patikrinimo akto tvirtinimo, mokesčio permokos (skirtumo) grąžinimo (įskaitymo);

12.2. kitus duomenis apie mokesčių mokėtojų pažeidimus.

13. AVMI mokesčių apskaitos padalinys duomenų lape turi nurodyti:

13.1. duomenų lapo pildymo dieną juridinio asmens skolas pagal apskaitoje esamus duomenis (nurodoma bendra suma);

13.2. jei pažyma išduodama Valstybės turto fondui arba AVMI – mokestinės nepriemokos pasiskirstymą pagal biudžetus ir fondus bei pagal mokesčius ir įmokas. Šie duomenys įrašomi Nepakankamo atsiskaitymo su valstybės, savivaldybių biudžetais ir valstybės pinigų fondais pažymos FR0321 formos, patvirtintos Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymu Nr. V-298 (Žin., 2003, Nr. 112-5053; toliau – FR0321 forma), priede.

14. AVMI mokesčių mokėtojų aptarnavimo padalinys duomenų lape turi nurodyti (prireikus, pateikti) duomenis, nurodytus pažymų išdavimą reglamentuojančiuose teisės aktuose, t. y. duomenis apie mokesčių mokėtojo juridinį statusą, balanso, pelno (nuostolių) ataskaitos kopiją su AVMI žyma ir pan.

15. Užpildytas duomenų lapas grąžinamas AVMI mokesčių mokėtojų aptarnavimo padaliniui. Šio padalinio darbuotojas pagal duomenų lape pateiktus duomenis užpildo atitinkamą pažymos formą:

15.1. jeigu mokesčių mokėtojas valstybės, savivaldybių biudžetams ir valstybės pinigų fondams neskolingas, tai pildoma atsiskaitymo su valstybės, savivaldybių biudžetais ir valstybės pinigų fondais pažymos FR0320 forma (toliau – FR0320 forma);

15.2. jeigu mokesčių mokėtojas turi mokestinę nepriemoką, pildoma pažymos FR0321 forma. Prieš pildant FR0321 formą, mokesčių mokėtojas telefonu, elektroniniu paštu arba faksu turi būti informuojamas apie turimą mokestinę nepriemoką ir jam pasiūloma ją sumokėti;

15.3. jeigu mokesčių mokėtojas iki pažymos išdavimo dienos sumoka mokestinės nepriemokos sumą, pildoma pažymos FR0320 forma;

15.4. jeigu mokesčių mokėtojas iki pažymos išdavimo dienos nesumoka mokestinės nepriemokos sumos, AVMI darbuotojas turi susisiekti su mokesčių mokėtoju ir pasiteirauti, iki kokios datos jis ketina sumokėti mokestinės nepriemokos sumą, bei apie tai pažymėti duomenų lape ar prašyme, kuriame turi būti nurodyti susisiekimo būdas, laikas ir asmens, su kuriuo bendravo AVMI darbuotojas, vardas, pavardė. Kai mokesčių mokėtojas sumoka mokestinės nepriemokos sumą, pažymos FR0320 forma jam išduodama kitą dieną po mokestinės nepriemokos sumos sumokėjimo;

15.5. jeigu su mokesčių mokėtoju susisiekti nepavyko arba jis informavo, kad negali sumokėti mokestinės nepriemokos sumos, jam parengiama ir tiesiogiai pateikiama arba siunčiama klasikiniu paštu pažymos FR0321 forma;

15.6. jeigu mokesčių mokėtojui rengiama ne viena, o kelios pažymos, pvz., buvo parengta pažymos forma FR0321, o vėliau mokesčių mokėtojas pažymoje nurodytą mokestinės nepriemokos sumą sumokėjo ir jam parengiama pažymos FR0320 forma, pakartotinai prašymą jis pateikti neprivalo.

16. Jeigu teisės aktuose nenurodyta kitaip ir mokesčių mokėtojas valstybės, savivaldybių biudžetams ir valstybės pinigų fondams neskolingas, pažymos FR0320 forma, atsižvelgiant į AVMI MMR įregistruotų mokesčių mokėtojų skaičių, turi būti parengta tokiais terminais:

16.1. iki 10 000 mokesčių mokėtojų – tą pačią darbo dieną, jeigu prašymas pateiktas iki 12 val., arba kitą darbo dieną nuo prašymo gavimo dienos, jeigu prašymas pateiktas po 12 val.;

16.2. nuo 10 000 iki 25 000 mokesčių mokėtojų – kitą darbo dieną nuo prašymo gavimo dienos, jeigu prašymas pateiktas iki 12 val., arba per 2 darbo dienas nuo prašymo gavimo dienos, jeigu prašymas pateiktas po 12 val.;

16.3. 25 000 ir daugiau mokesčių mokėtojų – per 2 darbo dienas nuo prašymo gavimo dienos, jeigu prašymas pateiktas iki 12 val., arba per 3 darbo dienas nuo prašymo gavimo dienos jeigu prašymas pateiktas po 12 val.;

16.4. Taisyklių 10 punkte nurodytais atvejais – per 10 darbo dienų nuo prašymo gavimo dienos;

16.5. mokesčių mokėtojams, kurie akcizus moka už dešimtadienius, pažymos išduodamos ne vėliau, kaip per tris darbo dienas nuo prašymo gavimo dienos.

Mokesčių mokėtojų skaičius nustatomas iš AVMI MMR įregistruotų mokesčių mokėtojų skaičiaus atėmus likviduojamo juridinio asmens statusą turinčių mokesčių mokėtojų skaičių.

Punkto pakeitimai:

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

17. Parengus pažymos FR0320 formą, AVMI darbuotojas turi tą pačią dieną informuoti mokesčių mokėtoją telefonu, elektroniniu paštu arba faksu, kad pažyma parengta ir ją galima atsiimti. Jeigu mokesčių mokėtojas prašyme nurodė, kad pažymą reikia atsiųsti paštu, ją išsiųsti registruotu laišku.

18. Pažyma surašoma dviem egzemplioriais, vienas kurių atiduodamas mokesčių mokėtojui, kitas kartu su prašymu ir duomenų lapu įsegamas į mokesčių mokėtojo bylą. Parengtą pažymos FR0320 formą ar FR0321 formą turi pasirašyti AVMI viršininkas arba jo įgalioti asmenys ir tik tada pažyma laikoma parengta.

19. Jeigu teisės aktuose nustatyta, kad AVMI, mėnesiui pasibaigus, teisės aktuose nustatytais terminais turi pranešti licencijas išdavusioms ar perregistravusioms institucijoms apie licencijas turinčių įmonių mokestines nepriemokas valstybės, savivaldybių biudžetams ir valstybės pinigų fondams (pagal kiekvieno mėnesio 1 dienos būklę), tai AVMI nepriemokų išieškojimo padalinys tokius duomenis kiekvieną mėnesį turi išsiųsti licenciją išdavusiai institucijai.

IV. PAŽYMŲ IŠDAVIMAS

20. AVMI mokesčių mokėtojų aptarnavimo padalinių darbuotojai, išduodami pažymas, turi griežtai laikytis MAĮ nuostatos, kad mokesčių administratoriui pateikta informacija apie mokesčių mokėtoją turi būti laikoma paslaptyje. Parengta pažyma mokesčių mokėtojui gali būti išsiųsta klasikiniu paštu arba pateikiama tiesiogiai, pastaruoju atveju pažyma pasirašytinai išduodama įmonės, įstaigos ar organizacijos vadovui, vyriausiajam buhalteriui (buhalteriui) arba jiems atstovaujančiam asmeniui, pateikusiam asmens dokumentą ir atstovavimą patvirtinantį dokumentą.

Punkto pakeitimai:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

21. Tais atvejais, kai mokesčių mokėtojas neatsiima parengtą pažymą per 10 darbo dienų nuo jos parengimo dienos, ji siunčiama mokesčių mokėtojui registruotu laišku.

22. Pažymos (informacija) institucijoms ar mokesčių mokėtojams išsiunčiamos registruotais laiškais.

IV1. ELEKTRONINIU BŪDU GAUNAMI PRAŠYMAI IR TEIKIAMA INFORMACIJA

23. Institucijos gali sudaryti sutartis, registruotis elektroninės paslaugos gavėjais ir elektroniniu būdu pateikti AVMI prašymus pagal sudarytų sutarčių reikalavimus. Elektroniniu būdu pateiktų prašymų ir formuojamų pažymų duomenų struktūra bei pateikimo principai nustatomi VMI prie FM ir atitinkamos institucijos sudaromos sutarties reikalavimuose.

24. Jeigu prašymas pateiktas elektroniniu būdu pagal šių taisyklių nuostatas, pažymų duomenys elektroninės paslaugos gavėjui turi būti pateikti:

24.1. ne vėliau kaip per 3 darbo dienas nuo elektroniniu būdu pateikto prašymo gavimo dienos, jei mokesčių mokėtojas neskolingas valstybės, savivaldybių biudžetams ir valstybės pinigų fondams,

24.2. ne vėliau kaip per 10 darbo dienų nuo elektroniniu būdu pateikto prašymo gavimo dienos, jeigu mokesčių mokėtojas skolingas valstybės, savivaldybių biudžetams ir valstybės pinigų fondams, arba nepateikė deklaracijos (-ų) už einamuosius ir penkerius praėjusius kalendorinius metus, skaičiuojamus atgal nuo tų metų, kada pradedama mokestį apskaičiuoti arba perskaičiuoti, sausio 1 dienos.

25. Elektroninių paslaugų gavėjams pažymų FR0320 arba FR0321 formų, parengtų pagal šias taisykles, duomenys pateikiami pagal sutartyje numatytus reikalavimus.

Papildyta skyriumi:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

V. BAIGIAMOSIOS NUOSTATOS

26. AVMI darbuotojai, vykdantys pažymų išdavimo funkciją, turi laikytis šių taisyklių.

Punkto pakeitimai:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

Punkto numeracijos pakeitimas:

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

24. Neteko galios nuo 2008-02-22

Punkto naikinimas:

Nr. VA-16, 2008-02-12, Žin. 2008, Nr. 21-788 (2008-02-21), i. k. 1082055ISAK000VA-16

______________

Priedo pakeitimai:

Nr. VA-57, 2005-07-01, Žin., 2005, Nr. 85-3195 (2005-07-14), i. k. 1052055ISAK000VA-57

Atsiskaitymo su valstybės, savivaldybių

biudžetais ir valstybės pinigų fondais pažymų

išdavimo taisyklių

priedas

Pranešimas apie akcizų už dešimtadienius mokėtiną sumą

___________________ APSKRITIES VALSTYBINĖS MOKESČIŲ INSPEKCIJOS

MOKESČIŲ APSKAITOS PADALINIUI

__________ Nr. __________________

(data)	(registracijos numeris)

PRANEŠIMAS APIE

(mokesčių mokėtojo pavadinimas, identifikacinis numeris ir savivaldybės kodas)

200____ m. ____________ mėn. _________ d.

AKCIZŲ UŽ DEŠIMTADIENIUS MOKĖTINĄ SUMĄ

Eil. Nr.	Sandėlio arba registruoto prekybininko akcizų mokėtojo identifikacinis numeris	Mokėtina akcizų	suma, Lt

1 ataskaitinio mėnesio dešimtadienis	2 ataskaitinio mėnesio dešimtadienis	3 ataskaitinio mėnesio dešimtadienis	1 kito mėnesio dešimtadienis	Iš viso:
1	2	3	4	5	6	7 (3+4+5+6)
Iš viso:

________________________________	___________	______________

(Akcizų administravimo padalinio vedėjas)	(parašas)	(vardas, pavardė)

________________________________	___________	______________

(Akcizų administravimo padalinio darbuotojas)	(parašas)	(vardas, pavardė)

______________

Papildyta priedu:

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

FR1013 forma patvirtinta Valstybinės

mokesčių inspekcijos prie Lietuvos

Respublikos finansų ministerijos viršininko

2006 m. liepos 17 d. įsakymu Nr. VA-66

ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS PAŽYMOS DUOMENŲ LAPAS

_____________ Nr. ________________

(data)	(registracijos numeris)

(mokesčių mokėtojo pavadinimas, identifikacinis numeris, adresas, telefonas, faksas, el. paštas)

(Atsiskaitymo su valstybės, savivaldybių ir valstybės pinigų fondais pažymos (toliau – pažyma) išdavimą reglamentuojantis teisės aktas)

Apskrities valstybinės mokesčiu inspekcijos (toliau – AVMI) Nepriemokų išieškojimo padalinys (toliau – NIP) pateikia informaciją:

1. ar mokesčių mokėtojas turi bankrutuojančios įmonės statusą

;

2. ar mokesčių mokėtojui yra iškelta restruktūrizavimo byla

.

_______________________________	______________	_____________________

IP darbuotojo pareigų pavadinimas)	(parašas)	(vardas ir pavardė)

200_m. ________________ d.

AVMI Apeliacijų ir/ar Pažeidimu vertinimo padalinys (toliau – A/PVP) pateikia informaciją:

1. ar vyksta mokestiniai ginčai dėl sprendimo dėl patikrinimo akto tvirtinimo, mokesčio permokos (skirtumo) grąžinimo (įskaitymo)

;

2. apie mokesčių mokėtojų pažeidimus

.

_______________________________	______________	_____________________

A/PVP darbuotojo pareigų pavadinimas)	(parašas)	(vardas ir pavardė)

200_m.	d.

AVMI Mokesčiu apskaitos padalinys (toliau – MAP) pateikia informaciją apie juridinio asmens skolas (nurodoma bendra suma)

Lt.

Pastaba. Užpildo pažymos FR0321 formos priedą.

_______________________________	______________	_____________________

(MAP darbuotojo pareigų pavadinimas)	(parašas)	(vardas ir pavardė)

200_m.	d.

AVMI Mokesčiu mokėtojų aptarnavimo padalinys (toliau – MMAP) nurodo informaciją (prireikus pateikia) nurodytą pažymų išdavimą reglamentuojančiuose teisės aktuose

_______________________________	______________	_____________________

(MMAP darbuotojo pareigų pavadinimas)	(parašas)	(vardas ir pavardė)

200_m.	d.

______________

Papildyta forma:

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

FR0319 forma patvirtinta Valstybinės

mokesčių inspekcijos

prie Lietuvos Respublikos finansų ministerijos

viršininko 2003 m. lapkričio 18 d.

įsakymu Nr. V-298

(mokesčių mokėtojo pavadinimas, kodas, adresas, telefono numeris, el. paštas)

apskrities valstybinės mokesčių inspekcijos

(apskrities pavadinimas)

skyriui

(skyriaus pavadinimas)

PRAŠYMAS

IŠDUOTI ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS PAŽYMĄ

Nr.

(data)	(registracijos numeris)

Prašau išduoti atsiskaitymo su valstybės, savivaldybių biudžetais ir valstybės pinigų fondais pažymą. Ją pateiksime	.

(institucijos pavadinimas)

Tikslas	.

(nurodomas pažymos išdavimo tikslas)

Kitos apskričių valstybinės mokesčių inspekcijos, į kurių biudžeto pajamų surenkamąsias sąskaitas mokami mokesčiai

.

Atsiskaitymo su valstybės, savivaldybių biudžetais ir valstybės pinigų fondais pažymą prašau:

atsiųsti paštu,

pateikti apskrities valstybinės mokesčių inspekcijos teritoriniame skyriuje.

(reikiamą pažymėti √)

Vadovas (savininkas) ar jo

įgaliotas asmuo	(parašas)	(vardas ir pavardė)

______________

FR0320 forma patvirtinta

Valstybinės mokesčių inspekcijos

prie Lietuvos Respublikos

finansų ministerijos

viršininko 2003 m. lapkričio 18 d.

įsakymu Nr. V-298

(apskrities valstybinės mokesčių inspekcijos teritorinio skyriaus pavadinimas ir rekvizitai)

________________________________

(adresatas)	Į 2000-00-00 Nr. 0-00

ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS

PAŽYMA

Nr.

(data)	(registracijos numeris)

1. Vadovaudamiesi

(nurodomas teisės aktas)

pažymime, kad pagal iki 200__m.	___ d. pateiktas deklaracijas ir kitus mokesčių

apskaičiavimo dokumentus bei mokesčių apskaitos duomenis

(mokesčių mokėtojo pavadinimas ir kodas)

200 __m.	___ d. atsiskaitė su valstybės, savivaldybių biudžetais ir valstybės pinigų fondais.

2.

(nurodoma papildoma informacija)

(pareigų pavadinimas)	(parašas)	(vardas ir pavardė)

(A.V.)

______________

FR0321forma patvirtinta

Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymu

Nr. V-298

(Valstybinės mokesčių inspekcijos prie Lietuvos Respublikos finansų ministerijos viršininko 2004 m. spalio 7 d. įsakymo

Nr. VA -167 redakcija)

(apskrities valstybinės mokesčių inspekcijos teritorinio skyriaus pavadinimas ir rekvizitai)

(adresatas)	Į 2000-00-00 Nr. 0-00

NEPAKANKAMO ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS

PAŽYMA

_____________ Nr. _______________

(data)	(registracijos numeris)

1. Vadovaudamiesi	,

(nurodomas teisės aktas)

pažymime, kad pagal iki 200_m.______________ __d. pateiktas deklaracijas ir kitus mokesčių apskaičiavimo dokumentus bei mokesčių apskaitą

(mokesčių mokėtojo pavadinimas ir kodas)

200__ m. _____________ __ d. turi	Lt mokestinę nepriemoką.

2. Kita teisės akte, nustatančiame pažymos išdavimą, nurodyta pateikti informacija

(pareigų pavadinimas)	(parašas)	(vardas ir pavardė)

(A. V.)

______________

Formos pakeitimai:

Nr. VA-167, 2004-10-07, Žin., 2004, Nr. 150-5469 (2004-10-12), i. k. 1042055ISAK00VA-167

Nepakankamo atsiskaitymo su valstybės,

savivaldybių biudžetais ir valstybės

pinigų fondais pažymos FR0321 formos priedas

(mokesčių mokėtojo pavadinimas)

PRIEDAS PRIE NEPAKANKAMO ATSISKAITYMO SU VALSTYBĖS, SAVIVALDYBIŲ BIUDŽETAIS IR VALSTYBĖS PINIGŲ FONDAIS PAŽYMOS

Eil. Nr.	Mokesčių pavadinimas	Deklaruotų mokesčių nepriemoka	Laiku nesumokėtų deklaruotų mokesčių delspinigių suma	Mokestinė nepriemoka pagal patikrinimo aktą	Bendra mokestinė nepriemoka	Bendra mokestinė nepriemoka

Mokesčių suma	Baudų suma	Delspinigių suma

Valstybės biudžetui	Savivaldybių biudžetams	Valstybės pinigų fondams

iš viso	iš jų Gyventojų (taip pat FAPM) pajamų mokesčio dalis, tenkanti iždui*

1	2	3	4	5	6	7	8 (3+4+5+6+7)	9	10	11	12

* - Nurodoma Fizinių asmenų pajamų mokesčio, susijusio su darbo santykiais dalis, tenkanti iždui, ir Gyventojų pajamų mokesčio nuo su darbo santykiais arba jų esmę atitinkančiais santykiais susijusių pajamų dalis, tenkanti iždui.

______________

Pakeitimai:

1.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-167, 2004-10-07, Žin., 2004, Nr. 150-5469 (2004-10-12), i. k. 1042055ISAK00VA-167

Dėl Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymo Nr. V-298 "Dėl Atsiskaitymo su valstybės, savivaldybių biudžetais ir valstybės pinigų fondais pažymų išdavimo taisyklių bei FR0319, FR0320 ir FR0321 formų patvirtinimo" pakeitimo

2.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-57, 2005-07-01, Žin., 2005, Nr. 85-3195 (2005-07-14), i. k. 1052055ISAK000VA-57

Dėl Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymo Nr. V-298 "Dėl Atsiskaitymo su valstybės, savivaldybių biudžetais ir valstybės pinigų fondais pažymų išdavimo taisyklių bei FR0319, FR0320 ir FR0321 formų patvirtinimo" pakeitimo

3.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-66, 2006-07-17, Žin., 2006, Nr. 81-3245 (2006-07-25), i. k. 1062055ISAK000VA-66

Dėl Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymo Nr. V-298 "Dėl Atsiskaitymo su valstybės, savivaldybių biudžetais ir valstybės pinigų fondais pažymų išdavimo taisyklių bei FR0319, FR0320 ir FR0321 formų patvirtinimo" pakeitimo

4.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-16, 2008-02-12, Žin., 2008, Nr. 21-788 (2008-02-21), i. k. 1082055ISAK000VA-16

Dėl Valstybinės mokesčių inspekcijos prie Lietuvos Respublikos finansų ministerijos viršininko 2003 m. lapkričio 18 d. įsakymo Nr. V-298 "Dėl Atsiskaitymo su valstybės, savivaldybės biudžetais ir valstybės pinigų fondais pažymų išdavimo taisyklių bei FR0319, FR0320 ir FR0321 formų patvirtinimo" pakeitimo